
ประกาศองค์การบริหารส่วนตำบลเคียนซา
เรื่อง   การรับลงทะเบียนผู้มีสิทธิรับเงินเบี้ยยังชีพผู้สูงอายุ   ประจำปีงบประมาณ   พ.ศ.   2563
ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุ
ขององค์กรปกครองส่วนท้องถิ่น   (ฉบับที่ 2)   พ.ศ.   2560   
*************
                        ตามที่รัฐบาลได้กำหนดนโยบายให้องค์กรปกครองส่วนท้องถิ่นดำเนินการรับลงทะเบียน   ผู้มีสิทธิรับเงินเบี้ยยังชีพผู้สูงอายุให้ผู้สูงอายุก่อนปีงบประมาณ   หรือภายในเดือน   พฤศจิกายน   ของทุกปี  โดยจัดสรรเบี้ยยังชีพให้แก่ผู้สูงอายุที่มีอายุ   60   ปีขึ้นไป   ที่แสดงความจำนงโดยการขอลงทะเบียนเพื่อขอรับเบี้ยยังชีพผู้สูงอายุ   ประกอบกับหนังสือกระทรวงมหาดไทย  ด่วนที่สุด   ที่   มท   0810.6/ว 0541   ลงวันที่   30   มกราคม   2561   เรื่อง   กำหนดหลักเกณฑ์และวิธีปฏิบัติในการรับลงทะเบียนผู้มีสิทธิ    รับเงินเบี้ยยังชีพผู้สูงอายุขององค์กรปกครองส่วนท้องถิ่น   ตามระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น   (ฉบับที่ 2)   พ.ศ.   2560   ในการ        รับลงทะเบียนผู้มีสิทธิรับเงินเบี้ยยังชีพผู้สูงอายุขององค์กรปกครองส่วนท้องถิ่น   ประจำปีงบประมาณ      พ.ศ.   2563   โดยแจ้งให้องค์การบริหารส่วนตำบลเคียนซา   ดำเนินการรับลงทะเบียนเบี้ยยังชีพผู้สูงอายุให้กับผู้สูงอายุที่จะมีอายุครบหกสิบปีบริบูรณ์ขึ้นไปในปีงบประมาณถัดไปมาลงทะเบียนและยื่นคำขอรับเงินเบี้ยยังชีพผู้สูงอายุตั้งแต่เดือนมกราคมจนถึงเดือนพฤศจิกายนของทุกปี   รวมทั้งผู้สูงอายุที่ย้ายภูมิลำเนาเข้า  มาอยู่ใหม่ในเขตพื้นที่องค์การบริหารส่วนตำบลเคียนซา   แต่ยังไม่ได้ยื่นคำขอลงทะเบียนตามข้อ   8       แห่งระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น   (ฉบับที่   2)   พ.ศ.   2560   โดยกำหนดรับลงทะเบียนตั้งแต่วันที่ย้ายแต่ไม่เกินเดือนพฤศจิกายนของปีนั้น
                         เพื่อให้การดำเนินการตามนโยบายดังกล่าว   เป็นไปด้วยความถูกต้อง   เรียบร้อย   องค์การบริหารส่วนตำบลเคียนซา   จึงขอประกาศให้ผู้สูงอายุที่มีคุณสมบัติตามหลักเกณฑ์ต่อไปนี้   และมีความประสงค์จะขอรับการสงเคราะห์เบี้ยยังชีพผู้สูงอายุไปติดต่อยื่นคำร้องขอลงทะเบียน   ตามวัน   เวลา   และสถานที่ที่องค์การบริหารส่วนตำบลเคียนซาได้ประกาศกำหนด  โดยผู้สูงอายุที่จะมีสิทธิได้รับเงินเบี้ยยังชีพ   จะต้องมีคุณสมบัติและดำเนินการดังต่อไปนี้ 
1.  คุณสมบัติของผู้มีสิทธิได้รับเงินเบี้ยยังชีพผู้สูงอายุ
     ผู้มีคุณสมบัติได้รับเงินเบี้ยยังชีพผู้สูงอายุ   ต้องเป็นผู้มีคุณสมบัติ   ดังต่อไปนี้
     (1.1)  มีสัญชาติไทย
     (1.2)  มีภูมิลำเนาอยู่ในเขตองค์กรปกครองส่วนท้องถิ่นตามทะเบียนบ้าน
     (1.3)  มีอายุหกสิบปีบริบูรณ์ขึ้นไป   ซึ่งได้ลงทะเบียน   และยื่นคำขอรับเบี้ยยังชีพผู้สูงอายุต่อองค์กรปกครองส่วนท้องถิ่น   ซึ่งเป็นบุคคลที่เกิดก่อนวันที่  2  ตุลาคม   2502   ( สำหรับในกรณีที่ในทะเบียนราษฎรไม่ปรากฏวันที่  เดือนเกิด   ให้ถือว่าบุคคลนั้น  เกิดในวันที่   1   มกราคมของปีนั้น ) 
     (1.4)  ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่น   ได้แก่   ผู้รับเงินบำนาญ   เบี้ยหวัด   บำนาญพิเศษ   หรือเงินอื่นใดในลักษณะเดียวกัน   ผู้สูงอายุที่อยู่ในสถานสงเคราะห์ของรัฐหรือองค์กรปกครองส่วนท้องถิ่น   ผู้ที่ได้รับเงินเดือน   ค่าตอบแทน

รายได้ประจำ   หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ   ยกเว้นผู้พิการและผู้ป่วยเอดส์ตามระเบียบกระทรวงมหาดไทยว่าด้วยการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น   พ.ศ.   2548 
      (1.5)  สำหรับผู้ซึ่งต้องขังหรือจำคุกอยู่ในเรือนจำ   ทัณฑสถาน   หรือสถานที่คุมขังของกรมราชทัณฑ์       ให้มอบอำนาจให้ผู้บัญชาการเรือนจำ   ผู้อำนวยการทัณฑสถาน   หรือเจ้าหน้าที่ที่ผู้บัญชาการเรือนจำมอบหมาย   รับลงทะเบียนและนำมายื่นต่อองค์กรปกครองส่วนท้องถิ่นตามภูมิลำเนาของผู้มีสิทธิ
2.  ขั้นตอนการยื่นคำขอลงทะเบียนรับเงินเบี้ยยังชีพผู้สูงอายุ
      ให้ผู้สูงอายุที่มีคุณสมบัติดังกล่าวข้างต้น   ยื่นคำขอลงทะเบียนเพื่อขอรับเงินเบี้ยยังชีพผู้สูงอายุด้วยตนเองหรือมอบอำนาจให้ผู้อื่นเป็นผู้ยื่นคำขอลงทะเบียนรับเงินเบี้ยยังชีพผู้สูงอายุแทนต่อผู้บริหารองค์กรปกครองส่วนท้องถิ่นที่ตนเองมีชื่ออยู่ในทะเบียนบ้านได้ตั้งแต่วันที่  1  มกราคม  2561-30  พฤศจิกายน  2561   ในวันและเวลาราชการ   ณ   ที่ทำการองค์การบริหารส่วนตำบลเคียนซา   อำเภอเคียนซา           จังหวัดสุราษฎร์ธานี   โดยแยกเป็นช่วงระยะเวลาในการลงทะเบียน   ดังนี้
               1.  การยื่นคำขอลงทะเบียนรับเบี้ยยังชีพผู้สูงอายุ   ตั้งแต่เดือนมกราคม-กันยายน   2561   (ปีงบประมาณ   2561)
                    1.1 ผู้สูงอายุที่มีอายุครบ   60   ปีบริบูรณ์   ที่ยังไม่เคยลงทะเบียนขอรับเงินเบี้ยยังชีพผู้สูงอายุและไม่มีลักษณะต้องห้ามตามข้อ   6   แห่งระเบียบกระทรวงมหาดไทยว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น   พ.ศ.   2552   ที่มาลงทะเบียนขอรับเบี้ยยังชีพผู้สูงอายุตั้งแต่เดือนมกราคม-เดือนกันยายน   2561   (ปีงบประมาณ   2561)   จะมีสิทธิได้รับเบี้ยยังชีพผู้สูงอายุตั้งแต่ปีงบประมาณ   2562   (1   ตุลาคม   2561   เป็นต้นไป)
                      1.2 ผู้สูงอายุที่จะมีอายุครบ   60   ปีบริบูรณ์ในปีงบประมาณถัดไป            (ปีงบประมาณ   2562)   ที่มาลงทะเบียนขอรับเบี้ยยังชีพผู้สูงอายุตั้งแต่เดือนมกราคม-กันยายน   2561    (ปีงบประมาณ   2561)   จะมีสิทธิได้รับเบี้ยยังชีพผู้สูงอายุในเดือนถัดไปจากเดือนที่มีอายุครบ   60   ปีบริบูรณ์   

               2.  การยื่นคำขอลงทะเบียนรับเบี้ยยังชีพผู้สูงอายุ   ตั้งแต่เดือนตุลาคม-พฤศจิกายน   2561   (ปีงบประมาณ   2562)
                     ผู้สูงอายุที่มีอายุครบ   60   ปีบริบูรณ์แล้วแต่ยังไม่เคยลงทะเบียนขอรับเบี้ยยังชีพผู้สูงอายุและผู้สูงอายุที่จะมีอายุครบ  60  ปีบริบูรณ์ในปีงบประมาณถัดไป  (ปีงบประมาณ  2563)   ที่มาลงทะเบียนขอรับเบี้ยยังชีพผู้สูงอายุตั้งแต่เดือนตุลาคม-พฤศจิกายน   2561   จะมีสิทธิได้รับเบี้ยยังชีพผู้สูงอายุ          ในปีงบประมาณ   พ.ศ.   2563   (1   ตุลาคม   2562   เป็นต้นไป)  
3.  เอกสารหลักฐานประกอบแบบคำขอลงทะเบียนรับเงินเบี้ยยังชีพผู้สูงอายุ
     (3.1)  บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา   

              จำนวน   1   ชุด
     (3.2)  ทะเบียนบ้านพร้อมสำเนา   จำนวน   1   ชุด
     (3.3)  สมุดบัญชีเงินฝากธนาคารเพื่อการเกษตรและสหกรณ์การเกษตร   ( ธ.ก.ส. )   พร้อมสำเนา       
              จำนวน   1   ชุด
   ในกรณีที่………/3

                 ในกรณีที่ผู้สูงอายุมีความจำเป็นไม่สามารถมายื่นคำร้องขอลงทะเบียนรับเงินเบี้ยยังชีพผู้สูงอายุได้ด้วยตนเอง   อาจมอบอำนาจให้ผู้อื่นเป็นผู้ยื่นคำขอลงทะเบียนรับเงินเบี้ยยังชีพผู้สูงอายุแทนได้   โดยให้นำบัตรประจำตัวประชาชนและทะเบียนบ้านของผู้รับมอบอำนาจมาด้วย
                  จึงประกาศมาเพื่อทราบโดยทั่วกัน

ประกาศ   ณ   วันที่   26   เดือน   กุมภาพันธ์   พ.ศ.   2561
            



(  ลงชื่อ  )             พัฒนศักดิ์   วงศ์เจริญ  
 
                                                              (  นายพัฒนศักดิ์   วงศ์เจริญ  )


                                               นายกองค์การบริหารส่วนตำบลเคียนซา

